Visit Site
Recommended byColombia
పెర్త్‌లో భారత్‌పై ఆస్ట్రేలియా 146 పరుగుల తేడాతో విజయం సాధించిన సంగతి తెలిసిందే. దీంతో నాలుగు టెస్టుల సిరీస్‌ను 1-1తో ఆసీస్ సమం చేసింది. తొలి రెండు టెస్టులకు మ్యాచ్ రిఫరీగా మదుగలేను ఐసీసీ నియమించింది. భారత్ విజయం సాధించిన తొలి మ్యాచ్‌కు ఆతిథ్యమిచ్చిన అడిలైడ్ పిచ్‌కు ‘వెరీ గుడ్’ అని రేటింగ్ ఇచ్చిన మదుగలే.. పెర్త్ పిచ్‌కు మాత్రం ‘యావరేజ్’ అని రేటింగ్ ఇచ్చారు. ఈ మేరకు క్రికెట్ ఆస్ట్రేలియా తమ అధికారిక వెబ్‌సైట్‌లో తెలియజేసింది. పెర్త్ పిచ్, ఔట్ ఫీల్డ్ సాధారణంగా ఉందని మదుగలే రేటింగ్ ఇచ్చినట్లు పేర్కొంది. ఈ రేటింగ్‌పై ఇప్పటికే సీనియర్ క్రికెటర్ల నుంచి విమర్శలు వస్తున్నాయి. తాజాగా ఆదివారం సచిన్ కూడా స్పందించారు.
‘క్రికెట్‌లో పిచ్‌లు కీలక పాత్ర పోషిస్తాయి. ముఖ్యంగా టెస్ట్ క్రికెట్‌లో వీటి పాత్ర మరింత కీలకం. టెస్ట్ క్రికెట్‌ను బతికించడానికి, దానిపై ఆసక్తిని రేకెత్తించడానికి పెర్త్ లాంటి మరిన్ని పిచ్‌లను తయారుచేసుకోవాల్సిన అవసరం ఉంది. ఇలాంటి పిచ్‌లపైనే బ్యాట్స్‌మెన్, బౌలర్ల ప్రతిభ నిజంగా బయటపడుతుంది. ఇలాంటి పిచ్‌ను ‘యావరేజ్’ అనడంలో అర్థంలేదు’ అని టెండూల్కర్ ట్వీట్ చేశారు.
Pitches play a crucial role, especially in Test cricket. In order to revive Test cricket and generate excitement, w… https://t.co/yuCljPLEGu
&mdash; Sachin Tendulkar (@sachin_rt) 1545544133000
కాగా, టెస్టులకు ఆతిథ్యమిచ్చే పిచ్‌ల నాణ్యతను పెంచడానికి వాటికి రేటింగ్‌లు ఇచ్చే పద్ధతిని ఈ ఏడాది మొదటి నుంచే ఐసీసీ తీసుకొచ్చింది. పిచ్‌ల నాణ్యత ఆధారంగా వెరీ గుడ్, గుడ్, యావరేజ్, బిలో యావరేజ్, పూర్ అనే రేటింగ్‌లు ఇస్తున్నారు. ఇదిలా ఉంటే, మెల్‌బోర్న్, సిడ్నీల్లో భారత్, ఆస్ట్రేలియాల మధ్య జరిగే చివరి రెండు టెస్టులకు జింబాబ్వేకు చెందిన ఆండీ పైక్రాఫ్ట్ మ్యాచ్ రిఫరీగా వ్యవహరించనున్నారు. మరి ఈయన ఎలాంటి రేటింగ్స్ ఇస్తారో చూడాలి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.